महान देशभक्त बाबू सुभाष चंद्र बोस द्वारा स्थापित की गई आजाद हिंद सरकार के 75वें स्थापना दिवस के अवसर पर प्रधानमंत्री नरेन्द्र मोदी ने लाल किले पर तिरंगा लहराया। देश भक्तों को याद रखना जरूरी व अच्छी बात है लेकिन इस दौरान प्रधानमंत्री ने जिस प्रकार कांग्रेस पर शाब्दिक प्रहार किए वह इस समारोह की महत्वता को फीका कर गए। यह समारोह भी नेहरू-गांधी परिवार के खिलाफ बयानबाजी बनकर रह गया। प्रधानमंत्री पर अक्सर यह सवाल उठते हैं कि वह देश भक्तों पर पार्टियों के ठप्पे लगा रहे हैं।